किसी ने मेरी व पिता की आवाज बनाई है: जोगी
टेप से भाजपा का लेना -देना नहीं
रमन-सौदान की चर्चा के बाद भाजपा का पलटवार
कांग्रेसियों ने रमन सिंह का जलाया पुतला
बुधवार को दिनभर भाजपा में दिनभर गहमागहमी रही। दिल्ली से लेकर सरगुजा, बस्तर तक सभी की नजर भाजपा की राजनीति पर नजर रही। रमन विरोधी खेमा भी अपनी- अपनी तरह से सक्रिय हो गया। सांसद, विधायक और मंत्री भी एक -दूसरे से संपर्क कर पूरे घटनाक्रम की जानकारी लेते रहे। सूत्रों के अनुसार इस खबर के खुलासे के बाद मुख्यमंत्री रमन सिंह ने पार्टी के राष्ट्रीय सह-संगठन महामंत्री सौदान सिंह से चर्चा की। सौदान सिंह मंगलवार रात ही रायपुर पहुंचे थे। इस चर्चा में बनी रणनीति के मुताबिक ही डॉ.सिंह ने रायपुर में मौजूद प्रवक्ताओं शिवरतन शर्मा, श्रीचंद सुंदरानी और संजय श्रीवास्तव को सीएम हाउस तलब किया।प्रवक्ताओं को यह ब्रीफ किया गया गया कि उन्हें रायपुर में मीडिया से क्या कहना है। इसके बाद आनन फानन में पत्रकार वार्ता बुलाकर भाजपा ने कांग्रेस पर पलटवार किया। इसमें भी निशाने पर भूपेश बघेल को रखा गया। प्रवक्ताओं से चर्चा के बाद सीएम रमन सिंह ने अपने सचिवालय के आला अफसरों के साथ बैठक की। डॉ.सिंह करीब 3 बजे अपने निर्धारित कार्यक्रम के मुताबिक महाराष्ट्र के 3 दिन के प्रवास पर चले गए।
इधर कांग्रेस में हलचल रही। सुबह खुलासे के बाद भूपेश बघेल दुर्ग से रायपुर कांग्रेस भवन पहुंचे। उन्होंने पत्रकार वार्ता लेकर मुख्यमंत्री रमन सिंह पर हमला किया। उधर पूर्व सीएम अजीत जोगी सुबह रायपुर से गृहक्षेत्र पेंड्रा के लिए रवाना हो गए। जोगी ने इसे सिरे से खारिज किया। वहीं उनके पुत्र अमित जोगी ने दिल्ली के अंग्रेजी अखबार के खिलाफ बिलासपुर में प्रकरण दर्ज करवाया। जोगी विरोधी खेमा उनके खिलाफ निष्कासन या निलंबन जैसी कार्रवाई का इंतजार करता रहा।
टेप फर्जी, अावाज नकल की गई है
टेप में किसी ने मेरे व पिता की आवाज बनाई है या फिर टेप अन्य किसी माध्यम से तैयार किया गया है। इसकी जांच विशेषज्ञ से कराए जाने पर ये सिद्ध हो जाएगा। मैंने एफआईआर दर्ज करवाई है। -अमित जोगी
फर्जी बातचीत के आधार पर खबर
द इंडियन एक्सप्रेस अखबार ने कथित फर्जी बातचीत के अाधार पर खबर प्रकाशित की है। समाचार पूरा आधारहीन है। अखबार के संपादक, मुद्रक, प्रधान संपादक और रिपोर्टर को नोटिस भेज दिया गया है। -अजीत जोगी
मेरी नाम वापसी कांग्रेस के कारण
कांग्रेस की अंतर्कलह की वजह से मंैने नाम वापस लिया था। पैसों की लेनदेन का आरोप निराधार है। जब मैंने नाम वापस लिया था, तब मुख्यमंत्री देश में नहीं थे। नाम वापसी की जानकारी भूपेश को थी। -मंतूराम पवार
जोगी भाजपा के ट्रबल शूटर हैं
हर बार जोगी भाजपा के लिए ट्रबल शूटर बनकर क्यों खड़े हो जाते हैं। मुख्यमंत्री डाॅ. रमन सिंह को अपने पद से इस्तीफा दे देना चाहिए। हमने मामले की जानकारी कांग्रेस आलाकमान को दी है। -भूपेश बघेल
सीएम हाउस की कोई भूमिका नहीं
खरीद फरोख्त में सीएम हाउस या मेरे परिवार के किसी भी सदस्य की कोई भूमिका नहीं है। यह कांग्रेस का आंतरिक मामला है। कांग्रेस के लोगों को हर बात पर भाजपा की भूमिका नजर आती है। -रमन सिंह
सिविल लाइन थाने में शिकायत करने पहुंचे अमित जोगी।
प्रदेश भाजपा ने अंतागढ़ टेप कांड से किनारा कर लिया है। पार्टी प्रवक्ता शिवरतन शर्मा मामले के खुलासे के बाद दोपहर आनन-फानन में बुलाई गई पत्रकार वार्ता में कहा कि इस टेप से भाजपा का लेना-देना नहीं है। यह कांग्रेस में टल रही वर्चस्व की लड़ाई से उपजे आंतरिक कलह का हिस्सा है। शर्मा ने टेप में मुख्यमंत्री रमन सिंह के दामाद डॉ.पुनीत गुप्ता की आवाज होने से इंकार करते हुए कहा कि डॉ.गुप्ता ने भी इसका खंडन कर दिया है। पार्टी के तीन प्रवक्ताओं शिवरतन, श्रीचंद सुंदरानी और संजय श्रीवास्तव एकात्म परिसर में पत्रकारों से रूबरू हुए। शर्मा ने कहा कि प्रदेश में तीन चुनावों से जनाधार खो चुकी कांग्रेस ऐसे नाटक कर रही है। इस खुलासे में माध्यम भी कांग्रेस का नेता है।
टेप में रिकार्ड किए गए सभी लोग कांग्रेस के ही नेता है। टेप में सीएम के दामाद पुनीत गुप्ता की आवाज को सिरे से खारिज करते हुए शर्मा ने कहा कि पुनीत ने भी अपनी आवाज होने से इंकार कर दिया है। यह फेक आवाज हो सकती है। आडियो में कांग्रेस का मेनिपुलेशन हो सकता है। शर्मा ने इस फर्जी आवाज की किसी भी तरह से सरकारी जांच से भी इंकार किया। उनका कहना था कि कांग्रेस शिकायत करे तो एजेंसियां जांच कर सकती है।
hin_Deva hin_Deva hin_Deva awa_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva